9. SS-panserdivisjon «Hohenstaufen»

9. SS-panserdivisjon Hohenstaufen (også tysk SS-Panzergrenadier-Division 9, SS-Panzergrenadier-Division 9 Hohenstaufen eller 9. SS-Panzer-Division Hohenstaufen) var en kavaleridivisjon i Waffen-SS under andre verdenskrig. Den hadde navn etter Huset Hohenstaufen.

Divisjonen ble formelt opprettet pr 31. desember 1942 og medlemmene var i første rekke tyske utskrevne mannskaper som fylte 18 år, sammen med enkelte enheter av erfarne medlemmer fra Leibstandarte SS Adolf Hitler. De var i kamp første gang på østfronten i mars 1944. Her deltok de blant annet i slaget ved Kamenets-Podolsk hvor de led store tap, men lyktes sammen med «søsterdivisjonen» 10. SS-panserdivisjon Frundsberg å komme de innringede tyske styrkene til Erich von Manstein til unnsetning.

Divisjonen ble deretter forflyttet til Normandie etter at de allierte hadde igangsatt invasjonen i Normandie, men ankom ikke før 26. juni.

Etter tilbaketrekningen fra Frankrike ble de plassert i Arnhem sammen med divisjon Frundsberg i september 1944, for hvile og omgrupperinger, men ble her involvert i den allierte fallskjermangrepet under Arnhem-operasjonen. Deretter var de i kamp under Ardenneroffensiven vinteren 1944/1945.

Etter nederlaget i Ardennene ble de sendt til Ungarn og tok del i kampene vest for Budapest som en del av slaget om Budapest i februar og mars 1945. Etter å ha trukket seg tilbake til Østerrike kapitulerte divisjonen til de fremrykkende amerikanske styrkene 5. mai 1945 i Steyr.

 Kommandanter 
SS-Obergruppenführer – Willi Bittrich (15. februar 1943 – 29. juni 1944)
SS-Standartenführer – Thomas Müller (29. juni 1944 – 10. juli 1944)
SS-Brigadeführer – Sylvester Stadler (10. juli 1944 – 31. juli 1944)
SS-Oberführer – Friedrich-Wilhelm Bock (31. juli 1944 – 29. august 1944)
SS-Oberführer – Walter Harzer (29. august 1944 – 10. oktober 1944)
SS-Brigadeführer – Sylvester Stadler (10. oktober 1944 – 8. mai 1945)

 Litteratur 




09